Diskusjon:Frogner skole (Oslo)

message: Skal dette være Frogner videregående skole, tidligere Frogner Realskole og Gymnas? Den ble da ikke lagt ned i 1970 - men i 1991.. - Mr. Hill 15. jun 2011 kl. 13:30 (CEST)
replies: text: Oslo byleksikon nevner ikke noen Frogner videregående skole eller Frogner Realskole og Gymnas – hverken som eget oppslagsord eller under noen andre naturlige kandidater. Hvor har du det om Frogner vgs og 1991 fra? Mvh. --Kjetil_r 15. jun 2011 kl. 13:46 (CEST)

text: Her er forresten en faksimile av kilden jeg har brukt, så andre interesserte lettere kan se følge med i diskusjonen. Mvh. --Kjetil_r 15. jun 2011 kl. 13:55 (CEST)

text: Hmmm… Sitter og søker i Atekst nå, og i en sak om nedleggelse av skoler i Oslo fra 1. februar 1991 står det ganske riktig at «Frogner videregående med handel og kontor får plass på Oslo Handelsgymnasium». Kan det være at Oslo byleksikon tar feil? Eller er det snakk om to separate skoler? Det kan se ut (etter å ha lest flere Atekst-artikler) som at den som ble nedlagt i 1991 het «Frogner videregående for handel og kontorfag». --Kjetil_r 15. jun 2011 kl. 14:08 (CEST)

text: Fra «Løvetannen som ikke vil visne», Aftenposten Aften 18.10.1990:
Reaksjonene har vært sterke efterat forslaget kom i begynnelsen av august. Høringsfristen gikk ut 17. september, og Frogner videregående samlet en rekke sympatierklæringer som bør veie tungt når skolesjefen skal gi sin innstilling i november.
Skolen feirer 70årsjubileum i skoleåret 1990 / 91, men venter med den helt store feiringen til avgjørelsen eventuelt blir slik de ønsker den. Skolen slår fast at den har det største samlede fagmiljø innen handel og kontor i Oslo og har gitt byen et matnyttig og godt tilbud siden 1920.

text: «Stiftet 1920» tilsier kanskje at den videregående skolen for handel og kontorfag var en annen enn Frogner skole? Det virker som at den nedlagt i 1991 var en yrkesskole for handels- og kontorfag, ikke et gymnas. --Kjetil_r 15. jun 2011 kl. 14:13 (CEST)
replies: text: :Oslo byleksikon fra 1987 sier: «President Harbitz' gate 3: Frogner videregående skole, opprettet 1920 som handelsskole. Skolen har yrkesfaglig studieretning. Skolen må ikke forveksles med Frogner skole, som har adresse Niels Juels gate 52, og nå er en del av Hartvig Nissens skole.» Oppklarende? --Vidariv 15. jun 2011 kl. 14:17 (CEST)
replies: text: ::Definitivt oppklarende. Kanskje vi skal lage en artikkel om Frogner videregående skole slik at våre lesere ikke går i samme felle? Jeg kan stikke bort til President Harbitz' gate 3 og ta et bilde av skolebygningen nå med en gang dersom vi ikke har. Hilsen Kjetil_r 15. jun 2011 kl. 14:30 (CEST)
replies: text: :::Harbitz' gate og Juels gate krysser ved Hartvig Nissen, men det ser ut til at den videregående skolen lå noen meter lenger oppe i Harbitz' gate. Hadde skolene felles skolegård? Det hadde vært fint med foto-avklaring :) - Mr. Hill 15. jun 2011 kl. 16:10 (CEST)
replies: text: ::::Har vært der en tur nå, skal laste opp i løpet av kvelden. Mvh. --Kjetil_r 15. jun 2011 kl. 17:01 (CEST)
replies: text: :::::Har lagt opp et par bilder til Category:President Harbitz' gate. Jeg begynte også på en artikkel om Frogner vgs. – utvid gjerne om du har andre kilder som nevner skolen.

text: :::::Det er litt vanskelig å si om Frogner vgs. og Nissen hadde felles skolegård, men en ting er i alle fall sikkert: Dersom de ikke hadde det var det enormt trangt i friminuttene for Frogners 15 klasser! Mvh. Kjetil_r 15. jun 2011 kl. 18:56 (CEST)
thread_title:  [[Frogner videregående skole]]? 

message: Det latinske mottoet var oversatt til «læren kommer ikke av skolen men av livserfaringen». Så vidt jeg kan skjønne blir dette en feiloversettelse. For det første burde kasus på substantivene i så fall vært ablativ, ikke genitiv eller dativ, som endelsene -ae viser. For det andre er dette mottoet at gammelt og velbrukt uttrykk på latin, som kan spores tilbake til Seneca den yngre i år 65, der det riktignok opptrer i motsatt retning, men som viser at korrekt oversettelse er «ikke for skolen, men for livet», underforstått «vi lærer ikke for skolen, men for livet». Se den egne Wikipedia-siden som sitatet i sin fullere form faktisk har: Non scholae, sed vitae discimus, og mer utfyllende informasjon om sitatet på andre språks Wikipedia. OMHalck (diskusjon) 1. mai 2018 kl. 20:10 (CEST)
thread_title:  Non scholae, sed vitae